Nüüd juuni lõpupoole saabuski viimaks tellitu kohale. Paraku üsna räbalas seisus, juurestik potis känkras, mille lahtiharutamine nõudis veidikest hobusekannatuse rakendamist. Vaadates alles puhkevaid  poolkuivetunud lehekimpe närib kahtluseuss, et kas teine üldse ellu jääb? Ja pealegi Hollandist pärit poogitud sort, näis kuidas meie aina siberduvatele talvedele vastu peab. Netiavarustes väidetakse, et see vorm taluvat lausa 4. tsooni pakaseid (kuni -34°c). Noh, küllap temast ikka asja saab. Harilik pöök on ju Lääne-Eestis täiesti külmakindel.